गुबैयै एन्जर हमगिरिफोरखौ आसामनि साहा बागानाव खामिन मावगिरि ट्रायबेल आडिबासि सुबुंफोरा मावो होन्ना मिथिनो मोन्नाय जायो ।गोजां बोथोरनि समाव जेब्ला बिथांमोनहा साहा आबादआव खामानि मावखांनानै बाजारनि थाखाय एन्जर हमनो माई दुब्लि दुब्लि एबा फोथाराव औवाजों बानायनाय गर्खा फानजों एन्जरखौ हमो ।हमनानै मोन्नाय एनजर,जायखौ जायोब्ला मिलौलायनाय मोनो बे एन्जखौ  1  किल' ग्रामाव गासै  200  रांआव फानो,जायनि बेसेना दाव बेदर आरो अमा बेदरफोरजों समान ।आबादारिफोरा मिथिहोनाय बादिब्ला बे बोसोरनिफ्राय ओनसोलाव एन्जर बांनायखौ नुनो मोन्नाय जादों ।एन्जर सानानै बाजाराव फानगिरि साम्बा सरेन बिथांआ बुङोदि " जों फोथाराव एन्जर साग्रा फानजों सायो,मानोना एन्जरा आबादारिफोरनि गोमोन गोमोन माईफोरखौ जायो आरो बासा लानो थाखाय गुदुं खुरनानै हा सिङाव बोलाङो "गोजां बोथोरनि आबाद दैखांनाय समाव बिथांमोनहा एन्जरखौ हमनो थाखाय औवाजों गर्खा फान बानायो आरो मोनानि समाव नेनानै हमनाय जोयोबेलासि समाव एन्जर साग्रा फानखौ एन्जर ओंखारग्रा गुदुं सेराव सानानै होयो,जेब्ला एन्जरआ आदार नागिरनो गुदुं सिंनिफ्राय ओंखारबोयो अब्ला गोदोना एबा उदैआव नांथानानै दावखोनोबो हाया आरो फावसायनोबो हाया जायो,बे समावनो एन्जरखौ हमनाय जायो होन्ना मिथिनो मोनबावनाय जायो ।खौरां मोन्नाय बादिब्ला एन्जर सागिरिफोरा हरसे नेनांगौ जायो,जाहाथे गुबुन एन्जर सागिरिफोरा एन्जरखौ मोनग्रोआ ।